Ir-Regolament tal-Kummissjoni (KEE) Nru 1825/93
tas-7 ta' Lulju 1993
dwar il-klassifikazzjoni ta' ċerta merkanzija fin-nomenklatura magħquda
IL-KUMMISSJONI TAL-KOMUNITAJIET EWROPEJ
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 2658/87 [1] dwar in-nomenklatura tat-tariffi u l-istatistika u dwar it-Tariffa Doganali Komuni, kif l-aħħar emendat mir-Regolament tal-Kummissjoni (KEE) Nru 1667/93 [2], u partikolarment l-Artikolu 9
Filwaqt li biex tassikura applikazzjoni uniformi tan-nomenklatura magħquda annessa ma' l-imsemmi Regolament, huwa neċessarju li tadotta l-miżuri dwar il-klassifikazzjoni tal-merkanzija msemmija fl-Anness ta' dan ir-Regolament;
Filwaqt li r-Regolament (EEC) Nru 2658/87 stabbilixxa r-regoli ġenerali fuq l-interpretazzjoni tan-nomenklatura magħquda u dawn ir-regoli japplikaw ukoll għal kwalunkwe nomenklatura oħra li hija bażata kollha jew parti minnha fuqha jew li żżidilha xi sub-diviżjoni addizzjonali u li hija stabbilita mid-dispożizzjonijiet tal-Komunità, bil-ħsieb ta' l-applikazzjoni tat-tariffa jew miżuri oħra relattati mal-kummerċ fil-merkanzija;
Filwaqt li, skond ir-regoli ġenerali msemmija, l-merkanzija deskritta fil-kolonna 1 tat-tabella annessa ma' dan ir-Regolament għandha tiġi klassifikata skond il-kodiċi NM xierqa indikata fil-kolonna 2, permezz tar-raġunijiet kif stipulati fil-kolonna 3;
Filwaqt li huwa xieraq li informazzjoni vinkolanti fuq it-tariffa maħruġa mill-awtoritajiet doganali ta' l-Istati Membri dwar klassifikazzjoni ta' merkanzija fin-nomenklatura magħquda u li m'hijiex konformi mad-drittijiet stabbiliti minn dan ir-Regolament, tista' tibqa' tiġi invokata taħt id-dispożizzjonijiet ta' l-Artikolu 6 tar-Regolament tal-Kummissjoni (KEE) Nru 3796/90 [3], emendat bir-Regolament (KEE) Nru 2674/92 [4], għal perjodu ta' tlett xhur mid-detentur jekk kuntratt vinkolanti ġie konkluż kif indikat fl-Artikolu 14 (13) (a) jew (b) tar-Regolament tal-Kummissjoni (KEE) Nru 1715/90 [5]
Filwaqt li, l-miżuri provvduti f'dan ir-Regolament huma konformi ma' l-opinjoni tal-Kumitat tan-nomenklatura,
ADOTTAT DAN IR-REGOLAMENT:
Artikolu 1
Il-merkanzija deskritta f'kolonna 1 tat-tabella annessa hija issa klassifikata fis-sens tan-nomenklatura magħquda skond il-kodiċi NM xierqa indikata f'kolonna 2 ta' l-imsemmija tabella.
Artikolu 2
Informazzjoni vinkolanti dwar it-tariffa maħruġa mill-awtoritajiet doganali ta' l-Istati Membri li m'hijiex konformi mad-drittijiet stabbiliti minn dan ir-Regolament tista' tibqa' tiġi invokata taħt id-dispożizzjonijiet ta' l-Artikolu 6 tar-Regolament (KEE) Nru 3796/90 għal perjodu ta' tlett xhur mid-detentur jekk kuntratt vinkolanti ġie konkluż kif indikat fl-Artikolu 14(3)(a) jew (b) ta' Regolament (KEE) Nru 1715/90.
Artikolu 3
Dan ir-Regolament għandu jidħol fis-seħħ fil-21 ġurnata mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 7 ta' Lulju 1993.